Diari Oficial de la Generalitat Valenciana


Sumari del DOGV 5959, del 20-02-2009 (2009/1736)

Informació pública del acord plenari de creació del Cos de Policia Local de Gavarda.
------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/1736


Data del document
:   10-02-2009

Organisme emissor
:   Ajuntament de Gavarda

Tipus de document
:   Acord

Descriptors 

:   * Conselleria Governació
    * Gavarda
    * concurs administratiu
    * policia
    * administració local

Informació pública del acord plenari de creació del Cos de Policia Local de Gavarda. [2009/1736]  
Que el Ple de l'Ajuntament de Gavarda, en la sessió ordinària, celebrada el dia 28 de novembre de 2008, entre d'altres, va aprovar per unanimitat el següent acord:  
Quart. Acord plenari de creació del Cos de Policia Local de Gavarda.  
Es va donar compte de la proposta d'Alcaldia, amb el següent tenor literal:  
Proposició d'Alcaldia  
L'Ajuntament de Gavarda, en sessió plenària celebrada el dia 29 de maig de 2008, va adoptar l'acord de promoure la creació del cos de policia local, de conformitat amb el que establix l'article 51.1 de la Llei Orgànica 2/1986, de Forces i Cossos de Seguretat, i en la Disposició Transitòria 4a del Reial Decret Legislatiu 781/1986, text refós de disposicions legals vigents en matèria de règim local.  
Igualment, en la mateixa sessió plenària es va acordar sol·licitar del Ministeri per a les Administracions públiques la preceptiva autorització per a la creació del cos de policia local d'esta corporació.  
Amb data 27 d'agost de 2008, es rep en el Registre General de l'Ajuntament un ofici del Ministeri per a les Administracions Públiques pel qual, en resposta a la petició municipal, s'autoritza a este Ajuntament a la creació del cos de policia local.  
La Junta de Govern, en la sessió de 6 de novembre, per unanimitat acordà portar este assumpte al plenari.  
En virtut d'això, el Ple de la corporació, en la sessió de 28 de novembre de 2008, acorda:  
Primer. Crear el Cos de Policia Local de l'Ajuntament de Gavarda de conformitat amb el que establix l'article 51.1 de la Llei Orgànica 2/1986, de 13 de març i Disposició Transitòria 4ª del Reial Decret Legislatiu 781/1986, de 18 d'abril, integrat pels següents llocs de treball:  
- Un agent de policia local.  
- Dos auxiliars de policia local , a extingir.  
Segon. Atesa la no disponibilitat de temps suficient per a procedir a la corresponent modificació pressupostària a fi de consignar crèdit per a la creació del Cos de Policia Local de Gavarda, la creació del Cos esmentat produirà efectes a partir de l'entrada en vigor del pressupost de la corporació local per a l'exercici 2009, que contindrà la consignació suficient per a les places anteriorment exposades.  
Tercer. Remetre una còpia del present acord a la Conselleria de Governació i a la Delegació del Govern, així com remetre'l al Diari Oficial de la Comunitat Valenciana per a la corresponent publicació.  
Gavarda, 10 de febrer de 2009.- L'alcaldessa: Adela Martínez Corbí.